
Text rozhodnutia
Súd: Krajský súd Bratislava Spisová značka: 14Co/315/2015 Identifikačné číslo súdneho spisu: 1512223795 Dátum vydania rozhodnutia: 10. 03. 2017 Meno a priezvisko sudcu, VSÚ: JUDr. Katarína Javorčíková ECLI: ECLI:SK:KSBA:2017:1512223795.3 Opravné uznesenie Krajský súd v Bratislave v senáte zloženom z predsedníčky JUDr. Kataríny Javorčíkovej a členiek JUDr. Dariny Kuchtovej a Mgr. Barbory Bartekovej v právnej veci žalobcu: POHOTOVOSŤ, s.r.o., IČO: 35 807 598, so sídlom Pribinova 25, 811 09 Bratislava, zastúpený: advokátska kancelária Fridrich Paľko, s.r.o., IČO: 36 864 421, so sídlom Grösslingova 4, Bratislava, proti žalovanej: Slovenská republika - Ministerstvo spravodlivosti SR, IČO: 00 166 073, so sídlom Župné námestie č. 13, 813 11 Bratislava, v konaní o náhradu škody 3.275,72 eur a nemajetkovej ujmy 655,14 eur, o vydanie opravného uznesenia vo veci Okresného súdu Bratislava V v Bratislave sp. zn. 50C/174/2012, takto r o z h o d o l : Krajský súd v Bratislave opravuje III. výrok rozsudku Krajského súdu v Bratislave zo dňa 20.10.2015, č. k. 14Co/313,314,315/2015-153, tak, že tento výrok má správne znieť: „III. Krajský súd v Bratislave uznesenie Okresného súdu Bratislava V v Bratislave zo dňa 21.1.2015, č.k. 50C/174/2012-126, p o t v r d z u j e .“. o d ô v o d n e n i e : 1. Krajský súd v Bratislave ako súd odvolací rozsudkom zo dňa 20.10.2015, č. k. 14Co/313,314,315/2015-153, o odvolaní žalobcu proti rozsudku Okresného súdu Bratislava V v Bratislave, zo dňa 21.10.2014, č.k. 50C/174/2012-93 a uzneseniam zo dňa 4.10.2012, č.k. 50C/174/2012-7 a zo dňa 21.1.2015, č.k. 50C/174/2012-126 rozhodol tak, že napadnutý rozsudok potvrdil, žalovanej náhradu trov konania nepriznal a obe napadnuté uznesenia potvrdil. 2. Okresný súd Bratislava V v Bratislave dňa 13.3.2017 predložil spis krajskému súdu za účelom opravy III. výroku rozhodnutia zo dňa 20.10.2015, č. k. 14Co/313,314,315/2015-153, nakoľko v ňom bolo nesprávne označené rozhodnutie súdu prvej inštancie - „rozsudok“, pričom správne malo byť uvedené „uznesenie“. 3. Podľa § 224 zákona č. 160/2015 Z. z. Civilný sporový poriadok (ďalej len „CSP“) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 4. Podľa § 378 ods. 1 CSP, ak tento zákon neustanovuje inak, na konanie na odvolacom súde sa primerane použijú ustanovenia o konaní pred súdom prvej inštancie. 5. V danej veci bolo písomné vyhotovenie predmetného rozsudku odvolacieho súdu vo výrokovej časti postihnuté zrejmou nesprávnosťou. Odvolací súd v zmysle citovaných zákonných ustanovení uvedenú zrejmú nesprávnosť opravil a rozhodol tak, ako je uvedené vo výroku tohto uznesenia. 6. Toto rozhodnutie bolo senátom odvolacieho súdu prijaté pomerom hlasov 3:0. Poučenie: Proti tomuto uzneseniu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha - dovolací návrh (§ 428 CSP).

